खामियों के खाते में उन्हें विमल सीरिज के प्रकाशन की सालाना रफ्तार - 43 साल में 42 उपन्यास यानी एक साल में एक उपन्यास - नागवार गुजरी । कहते हैं कि मैं विमल की एक तिकड़ी लिख कर तीन चार साल का कोटा पूरा कर डालता हूं जबकि इस बार वो भी न हुआ । लिहाजा धोखा हुआ । पहले तो तिकड़ी की आदत दाल दी, फिर ‘सिंगल’ उपन्यास परोस दिया । ऊपर से ऐसा इस बार क्यूं किया इस बाबत कोई सफाई भी नहीं, कोई खेदप्रकाश भी नहीं, आइन्दा के लिए कोई तसल्ली भी नहीं कि विमल का अगला कारनामा कदरन जल्द मिलेगा । उनके ख्याल से मैं चाहता तो मौजूदा उपन्यास को ही तीन पार्ट में बहुत आसानी से तब्दील कर सकता था । (टैक्स्ट में किसी इजाफे की कहां गुंजायश थी, डाक्टर साहब ? होती तो क्या मुझे एक कथानक से तीन बार कमाई काटती थी !)